polyglot-tagger/wikipedia-language-snippets-filtered huggingface dataset:
ఈ సంస్థ ప్రారంభమైనది మొదలు కవి జయంతులు, కవి సన్మానాలు, కావ్యగానాలు, అష్టావధానాలు, అజ్ఞాత కవిపూజలు, గ్రంథావిష్కరణలు, పుస్తక ప్రదర్శనలు, మారుతున్న విలువలపై సమీక్షా ప్రసంగాలు, సారస్వతోపన్యాసాలు, వివిధ సాహిత్య ప్రక్రియలపై చర్చా కార్యక్రమాలు నిర్వహిస్తూ ఆధునిక, ప్రాచీన సాహిత్యాలకు వారధిగా నిలిచింది.
ఈ సంస్థ సంపత్ రాఘవాచార్యులు, గడియారం వెంకటశేషశాస్త్రి, కోట వీరాంజనేయశర్మ, లింగాల భోగవతి చెన్నారెడ్డి, సి.వి.సుబ్బన్న శతావధాని, మీగడ నరసింహారెడ్డి, ఆర్.ఎస్.సుదర్శనం, కొలకలూరి ఇనాక్ మొదలైన వారిని ఘనంగా సత్కరించింది.
నారాయణీయం మూల సంస్కృత భాగవత పురాణానికి అపూర్వమైన సంక్షిప్త రూపం. చక్కటి శ్లోకాలుగా, భాగవత పురాణ సారంగా ఎంత ప్రసిద్ధమో, మహిమాన్వితమైన పారాయణ గ్రంథంగా అంత ప్రసిద్ధి పొందిన రచన ఈ నారాయణీయం. అంటుకున్నవి ఎంతటి భౌతిక రోగాలైనా మానసిక రోగాలైనా ఈ పారాయణ ఇట్టే కరిగించేస్తుంది అన్న నమ్మకం మలయాళ, తమిళ వారిలోనే కాకుండా తెలుగు వారిలో కూడా ఎప్పటినుంచో ఉంది అంటారు. గురువాయూరు దేవస్థానంలో ప్రతి ఏటా నారాయణీయం జయంతి నాడు నారాయణీయ సప్తాహం చేసే ఆచారం కొనసాగుతోంది. ఇతర దినాలలో భక్తుల కోరికపై నిర్వహించడం జరుగుతోంది. ఈ సంప్రదాయం 1950 ప్రాంతాలలో ప్రారంభమైంది. వారం రోజులపాటు ఉదయం మొదలు పెట్టి చేసే ఈ పారాయణ ప్రవచనంలో శ్లోకాల పఠనానికి అయిదు గంటలు, విడమరిచి, వివరించి చెప్పడానికి నలభైఅయిదు గంటలు పడుతుంది అంటారు. సౌందర్యరాశి గురువాయురప్ప దివ్య సన్నిధిలో ఆలకించడం అనిర్వచనీయమైన అనుభవ మట.
శ్రీమన్నారాయణుని కథ కనుక నారాయణీయం అయింది. వెయ్యి అంకెను కలిగి ఉండడం లోని విశిష్టత విషయంలో విష్ణుసహస్రనామ స్తోత్రంతో పోలిక యాధృచ్చికమే కావచ్చు. అంతేకాక సంస్కృత గ్రంథాలలో అంతటి విశిష్టస్థానాన్ని అందుకుంది. విషయ విశిష్టతతో బాటు అద్భుతమైన రచనా శైలి దీని ప్రత్యోకత.
అయ్యప్ప కరియత్తు అనే వైద్యునిచే రచింపబడిన “నారాయణీయం సహస్రనామాలు” అనే రచన యందు నారాయణీయంలో చెప్పబడిన విష్ణుమూర్తి వెయ్యి నామాలను స్కంధాల వారీ అదే వరుసలో సంకలనం చేయబడిందిట.
నారాయణ భట్టతిరి గురువాయూర్ ఆలయంలో నారాయణీయం రచిస్తున్నప్పుడు, గురువాయరప్ప భగవంతుని యొక్క మరొక గొప్ప భక్తుడు మరియు మలయాళంలో భగవంతుని గురించి అనేక గొప్ప రచనలు చేసిన కవి పూంథానం కూడా గురువాయరప్పన్‌ను ఆరాధించడానికి అక్కడికి వచ్చారు. ఒకరోజు పూంథానం తాను వ్రాసిన జ్ఞానప్పన అనే గ్రంధాన్ని తప్పులేమైనా ఉంటే సరిదిద్దటానికి భట్టిత్తిరి వద్దకు తీసుకువెళ్లాడు, అయితే పూంథానమ్‌కు సరైన అర్థవివరిణ తెలిసిన పదాలు తెలియదని అందుకుగాను భట్టతిరి దానిని వ్యాఖ్యానించనని కొట్టిపారేశాడు. ఇలాంటి పిచ్చి వ్రాతలకు తన సమయాన్ని వృధా చేసుకోను అని చెప్పి పంపించివేస్తాడు. ఆ తర్వాత అదేరోజు రాత్రి భగవాన్ గురువాయరప్పన్ స్వయంగా భట్టత్తిరి కలలో కనిపించి, తన జ్ఞానం కంటే పూంథానం భక్తికు తాను బద్ధుడునని విమర్శిస్తాడు. ఆమరుసటి రోజు కనువిప్పు కలిగిన భట్టితిరి పూంథానానికి క్షమాపణలు చెప్పి, తప్పులు సరిదిద్దుకుని స్నేహితులవుతారు.
కేరళలోని గురువాయూరు గ్రామంలో ఉన్న గురువాఐరోపాప దేవస్థానం బాగా ప్రసిద్ధి పొందినది. నారాయణీయం గ్రంథం ఆవిర్భావం గురించి ఈ కృష్ణాలయానికి చెందిన బహు ఆసక్తి కరమైన చరిత్ర ప్రజలలో ప్రచారంలో ఉంది. భట్టతిరి వారి గురువుగారు “అచ్యుత పిషారది” వారు. వారు పక్షవాత వ్యాధి పీడితులు అయ్యారు. వారి బాధ చూసి సహించలేని భట్టతిరి వారు గురువుకు స్వాస్థ్యం చేకూర్చమని, ఆ వ్యాధి తన దేహం పైకి స్వీకరిస్తానని వేడుకోగా శ్రీకృష్ణుడు అనుగ్రహించారట. అలా స్వీకరించిన వ్యాధితో పీడింపబడుతూ ఆ బాధ భరించలేక గురువాయరప్పన్ ను శరణుకోరుతూ నారాయణీయం వ్రాసారట. ఈ వ్యాధి నుండి నన్ను రక్షించు అంటూ మొర పెట్టుకోవడం ఈ గ్రంథంలో కనిపించడం అందుకేనట. ఇలా దశకాల రూపంలో రచిస్తూ వాటితో గురువాయరప్పన్ ను స్తుతిస్తూ వంద దశకాలూ పూర్తి చేసేటప్పటికి సంపూర్ణ ఆరోగ్యం సిద్ధించిందట. ఆ అనుగ్రహంతోనే నిండు జీవితం జీవించారు అంటారు.
భట్టతిరివారు ఇతర రచనలు స్తోత్రపూరితమైనవే కాక “మనమేయోదయ” అనే పూర్వ మిమాంశ గ్రంథము మఱియు మహారాజు వైభవాన్ని కీర్తిస్తూ పనేగిరికుత్సు అనే రచన చేసారుట.
ఉత్తర ట్రావెన్‌కోర్‌లోని వైకోమ్‌లోని వైకోమ్ శివాలయం కృతిగై నెలలో జరుపుకునే అష్టమికంపు (అష్టమి పండుగ యొక్క చక్కని వివరణ.
ఈ సద్గ్రంథం 100 దశకాలతో అలరారుతోంది. ఒక్కొక్క దశకంలో సుమారు 10 శ్లోకాలు చొప్పున 1034 శ్లోకాలు ఉన్నాయి. గురువాయూరు పురాధీశుడు శ్రీకృష్ణుడు. ఆ గురువాయరప్పన్ కృపను కోరుకుంటూ తాదాత్మ్యం చెందిన నారాయణ భట్ఠతిరి వారు చేసుకున్న విశిష్ట వేడుకోలు ఈ గ్రంథంగా రూపుదిద్దుకుంది. భాగవత పురాణంలోని వివిధ ఘట్టాలలో ముఖ్య విషయాన్నంతా రంగరించి భట్టతిరి వారు చేసిన మధుర రచన యిది. దీనిలో వారి ఆర్తిని హృదయాన్ని గురువాఐరోపాప పాదాలవద్ద పరచిన తీరు అపూర్వం.
భట్టతిరి వారి రచనలలో అత్యున్నత ప్రాశస్త్యం పొందినది నారాయణీయం కాగా, “ప్రక్రియసర్వస్వం” అనే సంస్కృత వ్యాకరణం సిద్ధాంత కౌమొదితో సరితూగేది అని పేరుపొందింది. ఇది నారాయణీయం కన్నా ముందు వ్రాయబడింది అంటారు. సిద్ధాత కౌమొది వ్రాసిన భట్టోజీ దీక్షితారు వారు ప్రక్రియసర్వస్వం గురించి విని భట్టతిరి వారిని కలవాలని బయలుదేరా రని, కాని వారు భౌతికకాయం వీడారని తెలియడంతో నిరాశగా వెనుతిరిగా రని అంటారు.
మహాత్మాగాంధీ పిలుపునందుకొని 1920లో వేలాదిమంది విద్యార్థులు తమ కళాశాల విద్యకు స్వస్తి చెప్పారు. అలాంటి వారిలో కడప జిల్లా నందలూరుకు చెందిన ప్రతాపగిరి రామమూర్తి ఒకడు.
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల నర్సీపట్నంలోను, ప్రాథమికోన్నత పాఠశాల కొయ్యూరులోను, మాధ్యమిక పాఠశాల కొయ్యూరులోనూ ఉన్నాయి. సమీప జూనియర్ కళాశాల కొయ్యూరులోను, ప్రభుత్వ ఆర్ట్స్ / సైన్స్ డిగ్రీ కళాశాల అనకాపల్లిలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విశాఖపట్నంలో ఉన్నాయి. సమీప అనియత విద్యా కేంద్రం అనకాపల్లిలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు విశాఖపట్నం లోనూ ఉన్నాయి.
ఇతడు ఆంధ్రప్రదేశ్ రాష్ట్రం, చిత్తూరు జిల్లా, అరికెల గ్రామంలో 1942లో జన్మించాడు. ఇతనికి బాల్యం నుండే దేశభక్తి, సామాజిక స్పృహల పట్ల అవగాహన ఉంది. ఇతడు పాఠశాల ఫైనల్ వరకు చదువుకున్నాడు. ఇతడు బాల్యంలో తన మొదటి కథను పిల్లల కోసం వ్రాసి తన తండ్రి వరదయ్యకు చూపించాడు. అది చదివిన వరదయ్య తన కుమారుని ఎంతగానో ప్రోత్సహించాడు. రచనలు చేయడానికన్నా ముందు అన్ని రకాల పుస్తకాలను చదవమని సలహా యిచ్చాడు. అతడు తను కుమారునికి టెంపోరావు డిటెక్టివ్‌ నవల "ఇతన్ని నమ్మకండి"ను బహూకరించాడు. తండ్రి సలహా ప్రకారం ఇతడు తన బాల్యంలో అన్ని రకాల పుస్తకలను విరివిగా చదివాడు. ఇతడు ప్రముఖ డిటెక్టివ్ రచయిత "టెంపోరావు"కు అత్యంత సన్నిహితుడయ్యాడు. టెంపోరావు ఇతనికి రచనలలో మెళకువలను నేర్పించాడు. ఇతడి రచనలను ఎంతగానో ప్రోత్సహించాడు. టెంపోరావు ఇతడిని తన రచనా వారసుడిగా ప్రకటించాడు.
ఇతడు తన దృష్టిని సమాజంలోని సమస్యల పట్ల ముఖ్యంగా స్త్రీల మానసిక, శారీరక సమస్యలు, వారికి జరుగుతున్న అన్యాయాలపై సారించాడు. ఇతని మొదటి నవల "అబల ఆంతర్యం" 1966లో ప్రకటించబడింది. ఈ నవలను మద్రాసులోని ఒక పబ్లిషర్ ప్రకటించాడు. ఈ నవలకు ప్రచురణ కర్త ఏ పారితోషికం ఇవ్వలేదు. అసలు ఈ నవల ప్రచురిస్తున్నట్టు కూడా తెలియజేయ లేదు. ఇతనికి ఒక ప్రతి కూడా పంపలేదు. ఇతడు ఎంతో శ్రమకోర్చి మద్రాసు వెళ్లి ఈ నవల కాపీ ఒకటి కొన్నాడు. రచయితగా ఇది ఇతని తొలి అనుభవం. అప్పటి నుండి ఇతడు స్త్రీ సమస్యల పట్ల అనేక నవలలు, కథలు వ్రాశాడు. ప్రముఖ సినీ రచయిత ఆచార్య ఆత్రేయ ఇతని రచనల పట్ల ఆకర్షితుడై ఇతడిని "మగ రచయిత్రి" అని కొనియాడాడు.
1980 నుండి ఇతడు పూర్తిస్థాయి రచయితగా మారాడు. ఇతడు తన డిటెక్టివ్ నవలలను, కథలను వి.ఎస్.రావు అనే పేరుతోను, ఆధ్యాత్మిక, సాంఘిక రచనలను తన పూర్తి పేరు వక్కంతం సూర్యనారాయణరావు అనే పేరుతోను ప్రకటించాడు. ఇతడు ఇంకా 'బాటసారి', 'కౌండిన్య ', 'సూర్యాత్రేయ ', 'చిత్రభాను ' అనే కలంపేర్లతో రచనలు చేశాడు.
ఇతడు టెంపో అనే డిటెక్టివ్ పాత్రను సృష్టించి సుమారు 12 నవలలలో ఆ పాత్రను హీరోగా చేశాడు. ఈ పాత్రకు తన అభిమాన రచయిత టెంపోరావు ప్రేరణ. టెంపోరావు మరణించిన తర్వాత ఈ టెంపో పాత్ర సృష్టించబడింది. ఈ పాత్ర తెలుగు పాఠకులలో ఎంత ప్రాచుర్యం పొందింది అంటే ఆ పాత్ర సజీవమైనదని ఎందరో నమ్మారు.
ఇతడు తిరుమల తిరుపతి దేస్థానం వారి "దాస సాహిత్య ప్రాజెక్టు"లో అనువాదకునిగా పనిచేశాడు. ఈ సమయంలో ఇతడు చాలా ఆధ్యాత్మిక రచనలను కన్నడ భాష నుండి తెలుగులోనికి అనువదించాడు. వాటిని తి.తి.దే. వారు ప్రచురించారు.
ఇతడు 84 కు పైగా క్రైమ్‌, డిటెక్టివ్ నవలలను, స్త్రీవాద నవలలను, నాటకాలను, ఆధ్యాత్మిక రచనలను చేశాడు.ఇంకా ఇతడు వందల కొద్దీ భక్తి పాటలను వ్రాసి క్యాసెట్లుగా విడుదల చేశాడు.
వక్కంతం సూర్యనారాయణరావు ప్రముఖ తెలుగు రచయిత. ఇతడు అనేక కథలు, నవలలు, ఆధ్యాత్మిక రచనలు, అనువాదాలు రచించాడు. ఇతని కుమారుడు వక్కంతం వంశీ తెలుగు సినిమా రచయితగా రాణించాడు.
ఈ సినిమా ద్వారా రజనీకాంత్ సినీ రంగ ప్రవేశం చేశాడు. తరువాత దక్షిణాది సినిమా తారలలో అత్యంత విజయవంతమైన నటుడిగా ఎదిగాడు. రజనీకాంత్ మద్రాసులోని ఫిలిం ఛాంబర్ ఇన్‌స్టిట్యూట్‌లో శిక్షణ పొందే సమయంలో తన అసలు పేరు శివాజీరావు గైక్వాడ్ పేరుతో పిలువబడేవాడు. ఒక నాటకంలో ఇతని నటన బాలచందర్‌ను ఆకట్టుకుంది. మరుసటి రోజు బాలచందర్ గైక్వాడ్‌కు ఫోన్ చేసి తన తరువాతి సినిమా కోసం ఆడిషన్‌కు హాజరు కావలసినదిగా కోరాడు. ఆడిషన్ సమయంలో గైక్వాడ్ తన నటనా కౌశలాన్ని చాటడానికి శివాజీ గణేశన్ను అనుకరించి చూపాడు. కానీ బాలచందర్‌కు గైక్వాడ్ స్వంత ప్రతిభ కావాలి గాని ఇతరులను అనుకరించడం కాదు. రెండు రోజుల తర్వాత గైక్వాడ్‌ను మరో సారి ఆడిషన్‌కు పిలిచి నప్పుడు గైక్వాడ్ ఒక సిగరెట్టును చేతి నుండి గాలిలోకి ఎగురవేసి స్టైలుగా నోటిలో పడేటట్టు ప్రదర్శించాడు. ఇది బాలచందర్‌ను విపరీతంగా ఆకట్టుకుంది. ఇటువంటి విలక్షణమైన మేనరిజాన్ని అతడు ఇంతకు ముందు ఏ నటునిలోను చూసి ఉండలేదు. బాలచందర్ గైక్వాడ్‌ను తమిళం మాట్లాడటం నేర్చుకోమని సలహా ఇచ్చాడు. దానిని అతడు వెంటనే పాటించాడు.
వీధి కొట్లాటలో దెబ్బలు తగిలిన ప్రసన్న కు శాస్త్రీయ గాయకురాలు భైరవి సపర్యలు చేసి అతని ఆరోగ్యం కోలుకొనేలా చేస్తుంది. ఆ ఇద్దరూ పరస్పరం ఆకర్షితులై ఒకరి నొకరు వివాహం చేసుకోవాలని అనుకుంటారు. భైరవి వయసులో పెద్దదైనా, ఆమెకు గతంలో మరొకరితో సంబంధం ఉన్నా, ఇంకా ఆ సంబంధం పూర్తిగా తెగతెంపులు కాకపోయినా ప్రసన్నకు అవి అడ్డం కాలేదు. అదే సమయంలో ప్రసన్న తండ్రి మహేంద్ర కు వయసులో చాలా చిన్నదైన రంజిని తో సంబంధం ఏర్పడుతుంది. రంజిని భైరవికి వివాహం కాకుండానే జన్మించిన కూతురు అని తెలుస్తుంది. ఈ రెండు సంబంధాలు డైలమాలో ఉండగా అనుకోని మలుపు భైరవి మొగుడు పాండ్యన్ రూపంలో ఎదురౌతుంది.
ఈ సినిమా మొదటిరోజు వి.జి.పి గోల్డన్ బీచ్‌లోని జీడిమామిడి తోటలలో "అతిశయ రాగం" పాటను చిత్రీకరించడంతో మొదలయ్యింది. ఈ పాట చిత్రీకరణలో కెమెరాను ట్రాక్‌ ఉపయోగించకుండా కెమెరామాన్ మోసుకుంటూ చిత్రీకరించాడు. ఈ విధంగా ట్రాక్ ఉపయోగించకుండా చిత్రీకరించిన మొదటి తమిళ సినిమా ఇది. అపూర్వ రాగంగళ్ సెట్టింగులలో కాకుండా నిజమైన ఇళ్లలో షూట్ చేసిన మొదటి తమిళ సినిమా. అంతే కాకుండా క్లైమాక్స్ సన్నివేశంలో పాట వున్న తొలి తమిళ సినిమా కూడా ఇదే. "కెల్వియిన్ నాయగనె" పాట క్లైమాక్సులో పెట్టడానికి కారణం ఆ సినిమాలోని పాత్రలు ఎదుర్కొంటున్న సమస్యలకు పరిష్కారం ఆ పాటలో సూచనప్రాయంగా ఉండడమే.
ఈ సినిమా కథ బేతాళ కథలలోని ఒక పొడుపు కథపై ఆధారపడినా 1973లో విడుదలైన 40 క్యారెట్స్ అనే అమెరికన్ సినిమా ప్రభావం ఈ చిత్రంపై ఉన్నట్టు బహుళ ప్రచారం జరిగింది. ఎక్కువ వయసు తేడా కలిగిన మనుషుల మధ్య లైంగిక సంబంధాల గురించి ఈ సినిమాలో చూపించడం ద్వారా భారతీయ సామాజిక కట్టుబాట్లను సవాలు చేసింది. ఆ విధంగా ఈ సినిమా విడుదల కాగానే వివాదాలకు దారితీసింది. ఈ సినిమాలో ప్రసన్న తన కన్నా వయసులో పెద్దదైన భైరవి ను ప్రేమిస్తాడు. ప్రసన్న తండ్రి భైరవి కూతురు రంజిని ను ప్రేమిస్తాడు. మిగతా సినిమా అంతా ఈ నలుగురి చుట్టూ, వారి సమస్యల చుట్టూ తిరుగుతుంది.
అపూర్వ రాగంగళ్ కమల్ హాసన్‌కు హీరోగా బ్రేక్‌త్రూ ఇచ్చిన మొదటి సినిమా. ఈ సినిమాలో ప్రసన్న పాత్ర కోసం కమల్ హాసన్ ఏడు నెలల పాటు మృదంగం నేర్చుకున్నాడు. ఈ సినిమాలో ప్రసన్న పాత్ర కోసం మీసాలను చిన్నగా, జుట్టును పొడుగుగా పెంచుకున్నాడు. ఇంకా బెల్‌బాటం ప్యాంటులను, పోలో షర్టులను ధరించాడు. శ్రీవిద్యను భైరవి పాత్ర కోసం ఎంపిక చేశారు. జయసుధను శ్రీవిద్య కూతురు పాత్రకోసం ఎన్నుకున్నారు. గీత రచయిత కణ్ణదాసన్, నటుడు జైశంకర్‌లు వారి వారి పాత్రలలో నటించి తమదైన ముద్రను వేశారు.
శ్రీలంక దినపత్రిక డైలీ న్యూస్ కథనం ప్రకారం కె.బాలచందర్ 40 క్యారెట్స్ అనే అమెరికన్ సినిమా 'చిత్రానువాదం'ను అపూర్వ రాగంగళ్ సినిమా కోసం స్వీకరించాడు. 1973లో విడుదలైన ఆ సినిమాకు మిల్టన్ కాట్సెలస్ దర్శకుడు. ఆ సినిమాలో ఆన్ స్టాన్లీ అనే వితంతువు తనకన్నా పిన్న వయస్కుడైన పీటర్ లాథమ్‌ను ప్రేమిస్తుంది. భేతాళ కథలలోని ఒక చిక్కుముడి కథ ఈ సినిమా కథ తయారు చేయడానికి ఉపయోగపడిందని బాలచందర్ పేర్కొన్నాడు. అయితే ఎన్.ఆర్.దాసన్ అనే రచయిత ఈ సినిమా కథ తనదిగా పేర్కొన్నాడు.
అపూర్వ రాగంగళ్ కె.బాలచందర్ దర్శకత్వంలో 1975లో విడుదలైన ఒక తమిళ సినిమా. ఈ చిత్రంలో కమల్ హాసన్, శ్రీవిద్య ప్రధాన పాత్రలను పోషించగా రజనీకాంత్ , జయసుధ, నగేష్, మేజర్ సుందరరాజన్‌లు సహాయ పాత్రలు ధరించారు. ఈ సినిమాను వి.గోవిందరాజన్, జె.దురైస్వామిలు కళాకేంద్ర మూవీస్ బ్యానర్‌పై నిర్మించారు. ఈ చిత్రానికి ఎం.ఎస్.విశ్వనాథన్ సంగీత బాణీలను సమకూర్చగా కణ్ణదాసన్ పాటలకు సాహిత్యాన్ని అందించాడు.
ఈ వ్యవహారం మద్రాసు హై కోర్టులో విచారణకు వచ్చినప్పుడు కోర్టు కథ తనది అన్న దాసన్ వాదనను ఒప్పుకోలేదు. కాబట్టి ఈ కథ స్క్రిప్టు హక్కులను బాలచందర్‌కు అప్పగించింది. వి.గోవిందరాజన్, జె.దురైస్వామి ఈ సినిమాను కళాకేంద్ర మూవీస్ బ్యానర్‌పై నిర్మించారు. బి.ఎస్.లోకనాథ్ ఛాయాగ్రాహకుడిగా, ఎన్.ఆర్.కిట్టు ఎడిటర్‌గా, రామసామి కళాదర్శకుడిగా ఎంపిక చేయబడ్డారు.
ఈ సినిమా 1975, ఆగష్టు 18న విడుదలయ్యింది. ఇది వాణిజ్య పరమైన విజయాన్ని సాధించడమే కాక విమర్శకుల ప్రశంసలను పొందింది. ఈ సినిమా మూడు జాతీయ చలనచిత్ర పురస్కారాలను, మూడు దక్షిణాది ఫిలిం ఫేర్ పురస్కారాలను కైవసం చేసుకుంది. ఈ సినిమా తరువాతి కాలంలో హిందీలో "ఏక్ నయీ పహెలీ" అనే పేరుతో, తెలుగులో తూర్పు పడమర పేరుతో పునర్మించబడింది.
గైక్వాడ్‌కు తెరపై కొత్తగా నామకరణం చేయాల్సి వచ్చినప్పుడు బాలచందర్‌ రజనీకాంత్, చంద్రకాంత్, శ్రీకాంత్ అనే పేర్లను పరిశీలించాడు. చివరకు గైక్వాడ్‌కు రజనీకాంత్ అనే పేరును 1975 మార్చి 27న నిర్ధారించాడు. ఈ సినిమాలో రజనీకాంత్ నటించింది చిన్న పాత్రే అయినా కీలకమైన పాండ్యన్, భైరవి భర్త పాత్ర కావడం గమనార్హం.
సమీప బాలబడి ఇబ్రహీంపట్నం లోను, ప్రాథమిక పాఠశాల, ప్రాథమికోన్నత పాఠశాల, మాధ్యమిక పాఠశాల‌లు ఎలిమినేడులోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల ఇబ్రహీంపట్నం లో ఉన్నాయి. సమీప వైద్య కళాశాల హైదరాబాదులోను, పాలీటెక్నిక్‌ శేరిగూడలోను, మేనేజిమెంటు కళాశాల ఇబ్రహీంపట్నం లోనూ ఉన్నాయి. సమీప వృత్తి విద్యా శిక్షణ పాఠశాల ఇబ్రహీంపట్నం లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హైదరాబాదులోనూ ఉన్నాయి.
పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఇది మండల కేంద్రమైన ఇబ్రహీంపట్నం నుండి 10 కి. మీ. దూరం లోను, సమీప పట్టణమైన హైదరాబాదు నుండి 39 కి. మీ. దూరంలోనూ ఉంది.
మండల్ తన 23 వయేటా జిల్లా కౌన్సిల్ కి ఎన్నికయ్యాడు. 1945-51 మధ్య కాలములో మాధేపుర డివిజన్ లో జీతం తీసుకోకుండానే జ్యూడీషియల్ మేజిస్ట్రేట్ గా పని చేసాడు. అతని రాజకీయ జీవితం భారత జాతీయ కాంగ్రెస్ తో మొదలైంది. 1952 లో మొదటిసారి బీహార్ అసెంబ్లీకి శాసనసభ్యునిగా ఎన్నికయ్యాడు. అధికార పక్షములో ఉండి బీహార్ లోని బలహీనవర్గ కుర్మీలపై అగ్రవర్ణ రాజుపుత్రులు దాడి చేయడాన్ని నిరసించాడు. 1965 లో తన నియోజకవర్గంలో భాగంగా ఉన్న గ్రామమైన పామాలో మైనారిటీలు, దళితులపై పోలీసులు చేస్తున్న అత్యాచారాలపై మాట్లాడాలని కోరుకున్నప్పుడు అధికార పక్షములో ఉండి ఈ అంశంపై మాట్లాడకూడదని ముఖ్యమంత్రి ఆదేశిస్తే తన మనస్సాక్షిని చంపుకోలేక తను నమ్మిన విలువల కోసం ప్రతిపక్ష పాత్ర నిర్వహించడానికి సిద్దమై సంయుక్త సోషలిస్ట్ పార్టీ లో చేరాడు. ఎస్.ఎస్.పి రాష్ట్ర పార్లమెంటరీ బోర్డు ఛైర్మన్ గా నియమించబడ్డాడు.
1967 మార్చి 5న అతను సోషిత్ దళ్ ని స్థాపించాడు. 1967 నుండి 1970 వరకు లోక్‌సభ సభ్యునిగా ఉన్నాడు. 1972 లో శాసనసభకు తిరిగి ఎన్నికయ్యాడు. 1972 లో అప్పటి బీహార్ ముఖ్య మంత్రి పాండే మిథిలా యూనివర్సిటీ పేరుతో అందులో కింది ఉద్యోగి నుండి వైస్ ఛాన్సలర్ వరకు ఒకే కులం వారితో నింపాలనే ప్రయత్నాలని వ్యతిరేకించాడు. ఆ తర్వాత 1974 లో శాసన సభ సభ్యత్వానికి రాజీనామా చేసి జయప్రకాష్ నారాయణ నేతృత్వములో నడుస్తున్న అవినీతి వ్యతిరేక ఉద్యమములో పాల్గొన్నాడు. 1977 లో జనతా పార్టీ తరపున లోక్ సభకి ఎన్నికై 1979 వరకు కొనసాగాడు. ఎమర్జెన్సీ తర్వాత ఏర్పాటైన జనతా ప్రభుత్వం ఇందిరాగాంధీని డిబార్ చేయాలని అధికార పార్టీ సభ్యులు తెచ్చిన తీర్మానాన్ని మండల్ వ్యతిరేకించాడు. మండల్ తన రాజకీయ జీవితంలో సోషలిస్ట్ రాజకీయాల ఆలోచనపరుడిగా పని చేసాడు.
బి.పి. మండల్ బీహార్ లోని బనారస్ లోని ఒక యాదవ్ కుటుంబంలో 1918 ఆగస్టు 25న జన్మించాడు. మాధేపురా జిల్లాలోని మోరో గ్రామంలో పెరిగాడు. మండేపురంలో మండల్ తన ప్రాథమిక విద్యని , దర్భాంగాలో ఉన్నత పాఠశాల విద్యని పూర్తి చేసాడు. 1930 లలో పాట్నా కాలేజీలో ఇంటర్మీడియేట్ పూర్తి చేసిండు. ఆ తరువాత పై చదువులకై అతను ప్రెసిడెన్సీ కళాశాల కలకత్తాలో చేరిండు. దురదృష్టవశాత్తు, ఇంట్లో కొన్ని అనివార్యమైన పరిస్థితుల కారణంగా, అతను తన చదువుని విడిచిపెట్టవలసి వచ్చింది.
బిందేశ్వరి ప్రసాద్ మండల్ భారతదేశ పార్లమెంటు సభ్యుడు, సంఘ సంస్కర్త. అతను రెండవ వెనుకబడిన తరగతుల కమీషన్ కు చైర్మన్ గా వ్యవహరించాడు. అతను ఉత్తర బీహార్ లోణి సహర్సా లో అత్యంత ధనుకులైన యాదవ్ జమీందారీ కుటుంబం లో నన్మించాడు. కమీషన్ భారతదేశంలోని ప్రజలలో ఒక భాగాన్ని "అదర్ బేక్ వర్డ్ క్లాసెస్" గా నివేదిక ప్రకారం నివేదించింది. భారతీయ రాజకీయాల్లో తక్కువగా ఉన్న, బలహీన వర్గాల కోసం పాలసీపై తీవ్రమైన చర్చ ప్రారంభమైంది.
1978 డిసెంబరులో మొరార్జీ దేశాయ్ ఐదుగురు సభ్యులు గల పౌర హక్కుల కమీషన్ వేసాడు దీనిని మండల్ చర్మన్ గా వ్యవహరించాడు. అతని కమిషన్ నివేదిక 1980 డిసెంబర్ 31 లో పూర్తయింది. అన్ని ప్రభుత్వ, విద్యా సంస్థలలో ఇతర వెనుకబడిన తరగతుల అభ్యర్థులకు రిజర్వు సీట్లను ఒక నిష్పత్తి ప్రకారం కేటాయించాలని సిపారసు చేసాడు. కమిషన్ నివేదిక ప్రధాన మంత్రి ఇందిరా గాంధీ పరిశీలనలోకి వచ్చింది. కానీ అమలు జరగలేదు. ఒక దశాబ్దం తరువాత ప్రధానమంత్రి విశ్వనాధ్ ప్రతాప్ సింగ్ ఈ సిఫార్సులను ఆమోదించాడు.
అతను 1982 ఏప్రిల్ 13 న మరణించాడు. అతని భార్య సీతా మండల్. వారికి ఐదుగురు కుమారులు ఉన్నారు. వారు రవీంద్రనాథ్ యాదవ్, సఛీంద్రనాథ్ యాదవ్, మణీందర్ కుమార్ మండల్, గిరీంద్రనాథ్ మండల్, జ్యోతీంద్రనాథ్ యాదవ్. అతనికి రేనూ సింగ్, వీణా మండల్ అనే ఇద్దరు కుమార్తెలు ఉన్నారు.
భారత ప్రభుత్వం 2001లో అతని గౌరవార్థం ఒక పోస్టల్ స్టాంపును విడుదలచేసింది. 2007లో స్థాపించబడిన ఒక కళాశాలలు "బి.పి.మండల్ ఇంజనీరింగ్ కళాశాల" అని నామకరణం చేసారు.
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
సమీప బాలబడి, ప్రాథమిక పాఠశాల చింతపల్లిలోను, ప్రాథమికోన్నత పాఠశాల లంబసింగిలోను, మాధ్యమిక పాఠశాల లంబసింగిలోనూ ఉన్నాయి.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల చింతపల్లిలోను, ఇంజనీరింగ్ కళాశాల మాకవరపాలెంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల చింతపల్లిలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
తృతీయ ఉత్తమ ప్రదర్శన: అంబేద్కర్ రాజగృహ ప్రవేశం (గోవాడ క్రియేషన్స్ అసోసియేషన్స్, హైదరాబాద్ - రూ. 30వేలు, కాంస్య నంది, ప్రశంసా పత్రం)
ఉత్తమ సంగీతం: కందుల అంజయ్య, కె. వెంకటేశ్వర్లు, నాగేశ్వరరావు (అంబేద్కర్ రాజగృహ ప్రవేశం - రూ. 15వేలు, తామ్ర నంది, ప్రశంసా పత్రం)
ఉత్తమ రంగాలంకరణ: పి. దివాకర్, ఫణీంద్ర, రత్నబాబు, శ్రీకాంత్, శ్రీరాం (భారతావనిలో బలిపసువులు - రూ. 15వేలు, తామ్ర నంది, ప్రశంసా పత్రం)
ఉత్తమ ఆహార్యం: యం. దినేష్ బాబు, పి. మోహనేశ్వరరావు, యల్. మణి, సి.హెచ్. సుదర్శన్ (భారతావనిలో బలిపసువులు - రూ. 15వేలు, తామ్ర నంది, ప్రశంసా పత్రం)
ఉత్తమ ప్రదర్శన: ఇంద్ర సింహాసనం (హేలాపురి కల్చరల్ అసోసియేషన్, ఏలూరు - రూ. 80వేలు, బంగారు నంది, ప్రశంసా పత్రము)
ద్వితీయ ఉత్తమ ప్రదర్శన: సైసై నరసింహరెడ్డి (టి.జి.వి. కళాక్షేత్రం, కర్నూలు - రూ. 60వేలు, వెండి నంది, ప్రశంసా పత్రము)
ప్రజలకోసం నాటకం-నాటకం కోసం సమాజం అన్న సరికొత్త నినాదంతో దరఖాస్తు చేసుకున్న అన్ని నాటకాలను ప్రజలు కూడా తిలకించేలా ప్రజల మధ్యే ప్రదర్శించే అవకాశం కల్పించడంతో పాటు ప్రతి నాటక సమాజానికి ప్రదర్శనా పారితోషికం రూపంలో మొత్తం రూ. 80 లక్షల వరకు అందిస్తున్నారు. వివిధ సమాజాల నుంచి వచ్చిన ప్రదర్శనలకు ప్రదర్శనా పారితోషికంగా పద్య నాటకానికి రూ.30 వేలు, సాంఘిక నాటకానికి రూ. 20 వేలు, సాంఘిక నాటికకు రూ. 15 వేలు, బాలల నాటికకు రూ.15 వేలు, కళాశాల, విశ్వవిద్యాలయం నాటికకు రూ.15 వేలు ఇచ్చారు. 2017 నంది నాటకోత్సవాలకు మొత్తం 360 దరఖాస్తులు వచ్చాయి. ఇతర రాష్ట్రాల తెలుగు నాటక సమాజాల నుంచి కూడా దరఖాస్తులు రావడం విశేషంగా నిలిచింది.
ఉత్తమ ప్రదర్శన: శ్రీరామ రక్ష (ఆంధ్ర నలంద మున్సిపల్ ఉన్నత పాఠశాల, గుడివాడ - రూ. 40వేలు, బంగారు నంది, ప్రశంసా పత్రం)
ద్వితీయ ఉత్తమ ప్రదర్శన: భళా డింగరి (కళారాధన శ్రీ గురురాజ కాన్సెప్ట్ స్కూల్, నంద్యాల - రూ. 30వేలు, వెండి నంది, ప్రశంసా పత్రం)
తృతీయ ఉత్తమ ప్రదర్శన: అర్థం చేసుకోండి (ప్రశాంతి ఆర్ట్స్ క్రియేషన్స్, హైదరాబాద్ - రూ. 20వేలు, కాంస్య నంది, ప్రశంసా పత్రం)
ఈస్ట్ ఇండియా కంపెనీ భారతదేశాన్ని పాలిస్తున్న తొలి రోజులలో కలకత్తలోని బ్రిటీష్ ఉద్యోగులు పైలాపచ్చీసుగా తిరుగుతూ వుండేవారు. వారిలో అవినీతి పెరిగి, దైవచింతన, పాపభీతి నశించి క్రైస్తవ మత ధర్మాలు మరిచి భోగలాలసతకు దిగజారిపోయారు. తమ ఉద్యోగుల ప్రవర్తన గురించి ఇంగ్లాండులోని కంపెనీ డైరెక్టర్ల దృష్టికి పోయింది. తమ ఉద్యోగుల దుష్ప్రవర్తనను సరిదిద్దడానికి వారు ఇంగ్లాండు నుండి భారతదేశానికి కొంతమంది క్రైస్తవ మత ప్రబోధకులను పంపారు. అలా పంపినవారిలో డేవిడ్ బ్రౌన్ ఒకడు. ఇతడు 1786, జూన్ 8వ తేదీ కలకత్తా నగరంలో అడుగు పెట్టాడు. హౌరాలోని సైనిక అనాథశరణాలయానికి అధికారిగా నియమితుడైనాడు. 1787 సెప్టెంబరులో అనాథ శరణాలయానికి దగ్గరగా ఒక పాఠశాలను నెలకొల్పాడు. ఇతనికి చర్చి మిషన్ ప్రారంభించాలని ఉబలాటంగా ఉండేది. ఇతడు బ్రిటిష్ అధికారులకు పాత చర్చిలోను, సెయింట్ జాన్ చర్చిలోను జ్ఞానోపదేశం చేసేవాడు.
1803లో ఇతడు సెరంపూర్‌లో అల్డీన్ హౌస్‌ను కొనుగోలు చేసి దానిని తన నివాసస్థానంగా మార్చుకున్నాడు. ఆ నివాస స్థలంలో ఒక పాడుబడిన హిందూ దేవాలయం ఉండేది. ఉపన్యాసాలు, ప్రార్థనలు, విరామం లేకుండా చర్చి పాలన విషయాలలో అహోరాత్రాలు మునిగి తేలుతూ ఉండడం వల్ల అతని ఆరోగ్యం దెబ్బతినింది. అయినా సువార్త ప్రచారం మానలేదు. తరువాత ఇంగ్లాండు నుండి క్లాడియన్ బుకనాన్, హెన్నీ మార్టిన్, డానియల్ కోరీ, థామస్ థాంసన్ ఇంగ్లాండు నుండి వచ్చారు. వీరందరికీ డేవిడ్ బ్రౌన్ నివాస స్థలమైన అల్డీన్ హౌస్ ఆశ్రయమిచ్చింది. డేవిడ్ వీరందరికీ వసతులు కల్పించి స్వంత కుటుంబసభ్యులుగా భావించి చూసుకునేవాడు. డేవిడ్ దయామయుడని, భగవంతుని దూత అని, యువమతాచార్యులను స్వంత బిడ్డల్లా ప్రేమాభిమానాలతో చూసుకునేవాడని ప్రజలు అనుకునేవారు. అల్డీన్ హౌస్‌లోని పగోడా ను హెన్నీమార్టిన్ ప్రార్థనా స్థలంగా ఉపయోగించేవాడు. క్రైస్తవ మతప్రవక్తలకు ముఖ్యంగా బాప్టిస్టు మిషనరీలకు అల్డీన్ హౌస్ ఆ కాలంలో ఒక సమావేశ స్థలంగా మారింది.
1800లో కలకత్తాలో ఫోర్ట్ విలియం కళాశాల ప్రారంభించబడి దానికి ఇతడిని ప్రొవోస్ట్ గా నియమించారు. బి.రాయ్ అనే బెంగాలీ బ్రాహ్మణుడు డేవిడ్ బ్రౌన్‌కు మున్షీగా ఉన్నాడు.
రెవరెండ్ డేవిడ్ బ్రౌన్ భారతదేశానికి వచ్చిన క్రైస్తవ మతప్రవక్త. ఇతడు ఆంధ్రభాషాభివృద్ధికి విశేషమైన కృషి చేసిన ఛార్లెస్ ఫిలిప్ బ్రౌన్ తండ్రి.
దేశంలోని అన్ని బ్యాంకుల్లో ఉన్న అన్ క్లెయిమ్డ్ అకౌంట్స్‌లోని డబ్బును ఖాతాదారుల వారసులకు అందించాలని ఆర్బీఐ నిర్ణయిస్తుంది. అన్ క్లెయిమ్డ్ అకౌంట్స్ వివరాలను వెబ్‌సైట్స్‌లో పెట్టాలని అన్ని బ్యాంకులను ఆర్బీఐ ఆదేశిస్తుంది. దీంతో బ్యాంకుల్లో అనాధగా పడిఉన్న సొమ్మును కొట్టేయాలని విలన్ మహేష్ పథకం వేస్తాడు. అతడి పథకంలో జనతా బ్యాంకులో పనిచేసే హీరో నవీన్ , హీరోయిన్ దేవి పావులుగా మారుతారు. అయితే జనతా బ్యాంకు మేనేజర్ సోమయాజులు విలన్‌కు షాక్ ఇస్తాడు. విలన్లు కొట్టేయాలనుకున్న అకౌంట్లు ఒకటి దేవతకు, మరొకటి దెయ్యానికి సంబంధించినదిగా కట్టుకథ చెబుతాడు. అయితే ఆ కట్టుకథను నిజం చేయడంలో హీరోయిన్ దేవి త్రిముఖ నటనను ప్రదర్శిస్తుంది. బ్యాంకులో నిజాయితీగా పనిచేసే దేవి విలన్‌కు ఎందుకు సహరిస్తుంది?
1892 లో జెరూసలెంలో స్థాపించబడిన బినాయ్ బ్రిత్ లైబ్రరీ, పాలస్తీనాలో యూదు సమాజానికి సేవ చేసిన మొదటి ప్రజా గ్రంథాలయం. ఈ గ్రంథాలయం మీహ్ షెరిమ్ పరిసరాలు, రష్యన్ కాంపౌండ్ మధ్య గల బినాయ్ బ్రిత్ వీధిలో ఉంది. పది సంవత్సరాల తరువాత అప్పటికి తెలిసిన బెట్ మిడ్రాష్ అబ్రబనేల్ గ్రంథాలయం ఇథియోపియా వీధికి మార్చబడింది. 1920 లో, హిబ్రూ విశ్వవిద్యాలయం కోసం ప్రణాళికలు రూపొందించినప్పుడు, బినాయ్ బ్రిత్ గ్రంథాలయంలోని పుస్తకాలు విశ్వవిద్యాలయ గ్రంథాలయానికి ఆధారం అయ్యాయి. ఐదు సంవత్సరాల తరువాత విశ్వవిద్యాలయం ప్రారంభమైనప్పుడు పుస్తకాలను మౌంట్ స్కోపస్‌కు తరలించారు.
ఇజ్రాయిల్ జాతీయ గ్రంథాలయం ఇజ్రాయెల్ దేశంలోని అతి పెద్ద గ్రంథాలయం. ఈ లైబ్రరీలో ఇది ఇజ్రాయెల్, యూదుల వారసత్వ సాంస్కృతిక సంపదను సేకరించడానికి అంకితమైన గ్రంథాలయం. ఈ గ్రంథాలయంలో 5 మిలియన్లకు పైగా పుస్తకాలు ఉన్నాయి. ఇది జెరూసలేం హిబ్రూ విశ్వవిద్యాలయం యొక్క గివాట్ రామ్ క్యాంపస్‌లో ఉంది. నేషనల్ లైబ్రరీ ప్రపంచంలోని అతిపెద్ద హెబ్రాయికా, జుడైకా సేకరణలను కలిగి ఉంది. ఇది చాలా అరుదైన, ప్రత్యేకమైన రాతప్రతి పుస్తకాలు, కళాఖండాలు ఉన్నాయి.
2007 లో, లైబ్రరీ అధికారికంగా నేషనల్ లైబ్రరీ లా ఆఫ్ ఇజ్రాయెల్ గా గుర్తించబడింది. 23 జూలై 2008 నుండి అమల్లోకి వచ్చిన ఈ చట్టం, లైబ్రరీ పేరును "నేషనల్ లైబ్రరీ ఆఫ్ ఇజ్రాయెల్" గా మార్చి తాత్కాలికంగా విశ్వవిద్యాలయం అనుబంధ సంస్థగా మార్చింది. తరువాత పూర్తిగా స్వతంత్ర కమ్యూనిటీ ఇంటరెస్ట్ కంపెనీగా మారింది. ఇది ఇజ్రాయెల్ , హిబ్రూ విశ్వవిద్యాలయం , ఇతర సంస్థలు సంయుక్తంగా నిర్వహిస్తున్న గ్రంథాలయంగా రూపొందింది.
1948 లో, మౌంట్ స్కోపస్‌లోని విశ్వవిద్యాలయ ప్రాంగణంలోనికి ప్రవేశం నిరోధించబడినప్పుడు, చాలా పుస్తకాలను రెహావియాలోని టెర్రా సాంక్టా భవనంలోని విశ్వవిద్యాలయానికి చెందిన తాత్కాలిక గృహాలకు తరలించారు. ఆ సమయానికి, విశ్వవిద్యాలయ సేకరణలో ఒక మిలియన్ పుస్తకాలు ఉన్నాయి. స్థలం లేకపోవడంతో, కొన్ని పుస్తకాలను నగరం చుట్టూ స్టోర్ రూమ్‌లలో ఉంచారు. 1960 లో, వాటిని గివత్ రామ్‌లోని కొత్త జెఎన్‌యుఎల్ భవనానికి తరలించారు.